**Referat Årsmøte BMW CCN Avdeling Trøndelag 2013**



Lørdag 16. februar klokken 16.00 – 19.00

Sted: Alfred Hess`s veg 2B, Trondheim

Etter møtet vil det være muligheter for å kjøpe mat og drikke.

Sosiale aktiviteter fortsetter utover kvelden.

**Innkommende saker må være styret i hende senest en uke før møtets start.**

Styret 2012 i BMW CCN Avdeling Trøndelag ønsker alle sine medlemmer hjertelig velkommen.

 **9. stk tilstedet. Styret i Trøndelag, samt Lars Almlie fra Hovedstyret.

Saksliste årsmøte BMW CCN avd. Trøndelag**

1. Åpning

2. Styrets årsberetning for 2012

3. Terminliste 2013

4. Diverse opplysninger

5. Valg og valgresultat

6. Eventuelt

7. Regnskap/Budsjett

* **Åpning**

Godkjenning av det fremmøtte årsmøtet, innkalling og saksliste. Valg av dirigent, referent, og to til å skrive under protokollen.

- Martin Lundahl som referent
- Julian Svarliaunet som dirigent.
- Yngve Holm og Martin Lundahl signerer protokollen.

* **Styrets årsberetning for 2012**

Styret i Trøndelag har i 2012 bestått av:

Formann: Julian Svarliaunet

Nestformann: Einar Sveen

Sekretær: Martin Lundahl

Kasserer: Arnstein Holmli

Styremedlem: Erlend Kjelstad

Styremedlem: Lena Andresen

Varamedlem: Yngve Holm

Varamedlem: Morten Smistad

Fahrfreudekontakt: Martin Lundahl

Baneleder: Morten Smistad

Materialforvalter: Arnstein Holmli

02/classic kontakt: Lars Almlie / Thor Owe Holmquist

**Vi har i 2012 avholdt følgende aktiviteter:**

Tirsdag 3. Januar: Gokartcup på Heggstadmyra.

Tirsdag 7. Februar: Gokartcup på Heggstadmyra.

Lørdag 11. Februar: Årsmøte. Krambua

Tirsdag 6. Mars: Gokartcup på Heggstadmyra.

Tirsdag 3. April: Gokartcup på Heggstadmyra.

Lørdag 12. Mai: Pussetreff GS Bildeler.

Søndag 13. Mai: Vårtur til Oppdal.

Fredag 15. – søndag 17. Juni: Landstreff Oppdal

Søndag 26. August: Lånketreff.

**Året 2012**.

Året som gikk var et utfordrende og spennende år for Trøndelagsklubben. Det ble satset på både tradisjonelle og nye aktiviteter, med blandet resultat. Vi startet året med gokartcup og vårtur, begge med dårlig oppmøte. Det tradisjonelle pussetreffet på GS Bildeler gikk på stødige skinner, med bra oppmøte til tross for trøndersk vær.

Årets høydepunkt for klubben var landstreffet på Oppdal. Trøndelag var som distrikts klubb førstemann ut med et slikt landsdekkende treff. Det ble lagt ned mye godt arbeid under forberedelsene til dette treffet, og skuffelsen var derfor stor når oppmøtet ble relativt lavt sammenlignet med forventningene. Til tross for dette ble det en meget hyggelig helg, hvor alle deltakerne ga uttrykk for å kose seg. Dette gjør at en velger å se på treffet som en suksess, til tross for et stort økonomisk nederlag. Styret har også fått bedre innsikt i hva som kreves av et slikt treff, både økonomisk og praktisk, slik at en lettere kan arrangere populære og mer lønnsomme treff i fremtiden.

Vi i styret ønsker kommentarer og tilbakemeldinger på hva medlemmene er fornøyd med, og hva de syns kan forbedres. Vi jobber for dere, og det er derfor viktig at vi kan motta gode innspill for å kunne bygge en så solid og god distrikts klubb som overhodet mulig for våre medlemmer. Vår visjon er å være en distrikts klubb som alle BMW eiere i vår region vil være medlem av. Det oppfordres også alle engasjerte sjeler å melde sin interesse for vårt styre. Vi er en trivelig gjeng som ønsker nye aktive medlemmer.

Avslutningsvis ønsker jeg å takke alle som har bidratt på arrangementer i det foregående år, samt de som har møtt opp og hatt glede av dem. Jeg oppfordrer også alle til å delta på årets kommende aktiviteter, og ser spesielt frem til treffet på det flotte baneanlegget på Frøya, som vi arrangerer med våre hyggelige naboer fra Møre & Romsdal.

*Julian Svarliaunet, Formann*

*BMW CCN Trøndelag*

* **Terminliste 2013**

01.03 Bilbanekjøring
- Arnstein Holmli skal kontrollere at dette nå er i boks med bilbaneklubben.

15.03 Bilbanekjøring
- Arnstein Holmli skal kontrollere at dette nå er i boks med bilbaneklubben.

04.05 Vårtur nordover

Innsendt ønske fra medlem om å ta vårturen rundt Fosen. Dette blir godkjent.
- Rute: Oppmøte IKEA, tur rundt fjorden. Stjørdal, Verdal, Mosvik, Leksvik, Vanvikan, Rørvika-Flakk.

11.05 Pussetreff GS Bildeler
- Trenger Premier. Loddsalg. GS Stiller med mat?

01.06 Banetreff på Frøya Motorsport Park
- Samarbeid med møreklubben. 50/50 deling av utgifter/inntekter.
Loddsalg. Sjekk når baneleie må betales. Tauebil?
Møte i forkant med møreklubben der dette planlegges grundig. Priser, Julian Svarliaunet har ansvar for organisering av dette.
Premiering og inndeling i grupper.

25.08 Banetreff på Lånke Motorpark
- Det må informeres bedre om dette treffet på blant annet mail, facebook og sms?, da 2012 ble et Lånketreff med dårlig oppmøte.

22.09 Høsttur til Nord-Trøndelag
- kommer tilbake på dette når destinasjon er avklart.

**4. Diverse opplysninger**

Klubben har på landsbasis opplevd et solid frafall i antall medlemmer forrige år. Vår avdeling er ikke noe unntak, men vi har et lavere frafall enn resten av landet, samt at antall medlemmer nå er økende. Vi håper òg tror derfor at trenden er snudd, og at lysere tider er i møte. Det er viktig at alle bidrar med sitt for å rekruttere nye medlemmer, slik at flere kan få glede av vår flotte klubb.

Det er i året som gikk blitt opprettet en flott internettbutikk på klubbens hjemmesider, slik at medlemmene nå ved enkle tastetrykk kan kjøpe klubbeffekter og motta disse i postkassen i løpet av kort tid. Klubbens hjemmeside er også under stadig oppdatering, og har vel aldri vært bedre. Det oppfordres derfor til aktivt å ta i bruk både forum og andre nyttige tjenester på BMWCCN.no. Har du et problem med bilen, eller et prosjekt du ønsker å vise fram? Hvorfor ikke benytte forumet for å få tilbakemeldinger fra andre medlemmer?

**5. Valg**

Styret:

Følgende personer er på valg:

Nestformann: Einar Sveen.

Styrets forslag: Yngve Holm (2år) OK

Styremedlem: Lena Andresen

Styrets forslag: Ola Moen (1 år) OK

Sekretær: Martin Lundahl

Styrets forslag: Lena Andresen (2år) OK

Kasserer: Arnstein Holmli

Styrets forslag: Gjenvalg (2 år) OK

Varamedlem: Morten Smistad

Styrets forslag: Gjenvalg (1 år) OK

Varamedlem: Yngve Holm

Styrets forslag: Einar Sveen (1 år) OK

02/Classic kontakt: Thor Ove Holmquist OK
Fahrfreude kontakt: Formann, Julian S.

Det skal også velges to representanter som skal representere Avdeling Trøndelag på hovedklubbens årsmøte:

- Julian Svarliaunet og Martin Lundahl skal nedover og representere avdelingen.

**6. Eventuelt**

\* Det jobbes med klubblokale i Trondheim for hovedstyret. Fordeler dette kan gi lokalklubben:
- Tilhengeren til hovedklubben kan stilles disponibel til vår avdeling.
- , Lån av bankterminal på treff, hvor pengene i etterkant kan bli overført vår konto.

\* Undersøke muligheter for baneunderholdning på våre treff.
\* Sjekk mulighet for isbanekjøring kommende vinter. Grønnsjøen i Leksvik?
\* Åpner for flere arrangement, der Lena Andresen har noen ideer på dette.
Dette vil vi komme tilbake på.

**7. Regnskap/Budsjett**
Arnstein Holmli gikk gjennom regnskap og budsjett for 2012 og 2013.
2013 blir et år med fokus på kostnadsbesparelser ettersom 2012 ble et år med negativ ubalanse i regnskapet. Dette skyldes hovedsaklig skuffende oppmøte på landstreffet som ble holdt av oss. Håpet er å styrke klubben økonomisk slik at vi har flere midler kommende sesong.
Vi har mulighet til å søke om ekstra støtte fra hovedklubben om det vil bli vanskelig å avholde treff/innvesteringer i 2013.

Underskrift av protokoll:

Martin Lundahl Yngve Holm

(sign) (sign)